Afg‘oniston-Eron chegarasidagi bojxona postida portlash oqibatida 500ga yaqin yuk mashinasi yonib ketdi

Afg‘oniston-Eron chegarasida joylashgan bojxona postidagi portlash oqibatida 500ga yaqin yuk mashinasi yonib ketdi, deb xabar bermoqda Tengrinews.kz.
 Voqea Hirot viloyatidagi Islom-Qal'a bojxona postida yuz bergan. Ma'lumotlarga ko‘ra, benzin tashuvchi mashina portlashi oqibatida yong‘in kelib chiqqan. Yong‘inning umumiy maydoni qariyb 20 ming kvadrat metrni tashkil etgan. Hodisa natijasida 500ga yaqin yuk mashinasi yonib ketgan, kamida 20 kishi jarohatlangan.
#AFG fuel tankers exploding. Investors losing their money in a matter of seconds. Financial tragedy on the Afghan - Iran border. No one knows what started the fire. No repors of casualties or fatalities at this stage. Video shared with me. pic.twitter.com/hb127UqSv5
Video circulating of the aftermath of the fuel tanker explosion on border between #Afghanistan and #Iran. pic.twitter.com/wf9cISorXl
Eron favqulodda vaziyatlar xizmati vakili Muhsin Najotning ma'lumot berishicha, yong‘inga qarshi kurashishga 20ta o‘t o‘chirish brigadasi va 21ta tez tibbiy yordam mashinasi safarbar qilingan. 
Ma'lumot berilishicha, yong‘in elektr uzatish liniyalariga ham zarar yetkazgan.
"Dastlabki ma'lumotlarga ko‘ra, yong‘in 50 million dollardan ortiq zarar keltirdi", - dedi Hirot savdo-sanoat palatasi rahbari Yunus Qozizoda.